Eylea (aflibercept) – Betegtájékoztató - S01LA05 – RXed.eu | HU
Kezdőoldal / E / Eylea
Eylea (aflibercept) – Betegtájékoztató - S01LA05
Gyógyszerkészítmény neve Eylea
ATC-kód S01LA05
Hatóanyag aflibercept
Eylea 40 mg/ml oldatos injekció előretöltött fecskendőben
1.Milyen típusú gyógyszer az Eylea, és milyen betegségek esetén alkalmazható?
2.Tudnivalók az Eylea Önnek történő beadása előtt
3.Hogyan fogja kapni az Eylea-t?
5.Hogyan kell az Eylea-t tárolni?
-érképződéssel járó (nedves) időskori makuladegeneráció (nedves AMD),
-a retinavéna elzáródása (retinális vénás ág (BRVO) vagy a centrális retinavéna (CRVO) elzáródása) miatt kialakuló makulaödéma okozta látásromlás,
-diabéteszes makula ödéma (DMO) miatt kialakuló látásromlás,
-rövidlátás miatt az érhártyában történő ér elburjánzás (miópia okozta CNV) következtében kialakuló látásromlás.
Nedves AMD-ben és miópia okozta CNV-ben szenvedő betegekben ezen faktorok, ha feleslegben vannak jelen, akkor rendellenes új erek burjánoznak a szemben. Ezekből az új erekből a vér összetevői a szembe szivárognak, és végeredményben a szem látásért felelős szöveteit károsítják.
A CRVO-ban szenvedő betegek esetében a retinától a vért elszállító főér záródik el. Ennek következtében a VEGF-szintek megemelkednek, ami folyadékszivárgást indít el a retinába, ennek következményként a makula (sárgafolt, a retina éleslátásért felelős része) megduzzad, úgynevezett makulaödéma alakul ki. Amennyiben a makula megtelik folyadékkal, a centrális látás homályossá válik.
A diabéteszes makula ödéma cukorbetegeknél kialakuló retina duzzanat, ami a vérerekből szivárgó folyadék követekeztében lép fel a sárgafoltban. A makula az éleslátásért felelős része a retinának. Ha a makula folyadéktól megduzzad, akkor a centrális látás (a látótér közepe) homályossá válik.
Az Eylea-ról igazolták, hogy gátolja az olyan új, rendellenes erek képződését a szemben, amelyekből gyakran folyadék, illetve vér szivárog. Az Eylea segíthet stabilizálni és sok esetben javítani is a nedves AMD, a CRVO, a BRVO, a DMO és a miópia okozta CNV miatti látásromlást.
-ha allergiás az afliberceptre vagy a gyógyszer (6. pontban felsorolt) egyéb összetevőjére.
-ha Ön aktív vagy gyanítható szem- vagy szem körüli fertőzésben szenved (okuláris vagy periokuláris fertőzés).
-ha Ön súlyos szemgyulladásban szenved (amelyet fájdalom és vörösség jelez).
-Ha Önnek zöldhályogja (glaukómája) van.
-Ha Önnél korábban már előfordult szikralátás vagy észlelt üvegtesti homályokat, és ha a homály mérete és száma hirtelen megnőtt.
-Ha Önnél szemműtétet hajtottak végre 4 héten belül, vagy fognak végrehajtani az elkövetkezendő 4 hétben.
-Amennyiben Ön a CRVO vagy a BRVO súlyos (iszkémiás CRVO vagy BRVO) formájában szenved, az Eylea-kezelés nem ajánlott.
Továbbá fontos tudnia az alábbiakat:
-az Eylea biztonságosságát és hatásosságát nem vizsgálták olyan esetekben, amikor egyidejűleg mindkét szemben alkalmazták a gyógyszert, és amennyiben így alkalmazzák, az a mellékhatások kialakulási kockázatának növekedéséhez vezethet.
-az Eylea befecskendezése, a beadást követő 60 percben, néhány betegnél a szemnyomás (intraokuláris nyomás) emelkedéséhez vezethet. Kezelőorvosa ezt minden injekció után ellenőrizni fogja.
-ha Önnél a szemen belüli fertőzés vagy gyulladás (endoftalmitisz) vagy egyéb szövődmény alakul ki, akkor szemfájdalmat vagy fokozott kellemetlenséget érezhet, fokozódó szemvörösséget, homályos látást vagy látásromlást és fokozott fényérzékenységet tapasztalhat. Fontos, hogy bármilyen tünetet mielőbb kivizsgáljanak, és a lehető legkorábban elkezdjék a kezelést.
-kezelőorvosa ellenőrizni fogja, hogy fennállnak-e Önnél egyéb kockázati tényezők, amelyek fokozhatják a szem egyik hátsó hártyájának a szakadását vagy leválását (retina leválás vagy szakadás, retina pigmenthámjának leválása vagy szakadása), mely esetben az Eylea-t elővigyázatossággal kell alkalmazni.
-az Eylea alkalmazása nem javallt terhesség alatt kivéve, ha az anyára vonatkozó várható előny meghaladja a magzatot érintő lehetséges kockázatot.
-Fogamzóképes korban lévő nőknek hatékony fogamzásgátlást kell alkalmazniuk a kezelés alatt és az utolsó Eylea beadását követően legalább 3 hónapig.
A VEGF-gátlók szisztémás alkalmazása – ezekhez hasonló anyagok találhatók az Eylea-ban is – a vérereket elzáró vérrögök (artériás tromboembóliás események) kialakulásának lehetséges kockázatával hozható összefüggésbe, amely szívrohamhoz vagy szélütéshez vezethet. Az Eylea szembe adott injekcióját követően fennáll az ilyen események elméleti kockázata. Korlátozott mennyiségű adat áll rendelkezésre CRVO-ban, BRVO-ban, DMO-ban és miópia okozta CNV-ben szenvedő olyan betegek kezelésének biztonságosságával kapcsolatban, akiknél az elmúlt 6 hónapban szélütés, átmeneti agyi keringészavar (átmeneti iszkémiás roham) vagy szívroham lépett fel. Ha ezek közül bármelyik igaz Önre, akkor az Eylea-t elővigyázatossággal fogják alkalmazni.
-azok a betegek, akiknél I-es típusú cukorbetegség miatt alakult ki DMO,
-azok a cukorbetegek, akiknek nagyon magas az átlagos vércukorszintjük (a HbA1c-szint magasabb mint 12%),
-azok a cukorbetegek, akiknél a cukorbetegség miatt proliferatív diabéteszes retinopátia nevű szembetegség alakult ki.
Nincs tapasztalat az alábbi esetek kezelésével kapcsolatban:
-heveny fertőzésben szenvedő betegek,
-egyéb szembetegségben, például retinaleválás vagy makulalyuk,
-nem beállított magas vérnyomásban szenvedő cukorbetegek,
-miópia okozta CNV-ben szenvedő, nem ázsiai származású betegek,
-miópia okozta CNV miatt korábban kezelésben részesült betegek,
-azok a betegek, akiknél a miópia okozta CNV a sárgafolt központi részén kívül eső károsodással (extrafoveális lézió) jár.
Ha a fentiek közül bármelyik vonatkozik Önre, akkor kezelőorvosa az Eylea-val történő kezelés alkalmával figyelembe fogja venni ezen információk hiányát.
Az Eylea alkalmazását gyermekeknél vagy 18 év alatti serdülőknél nem vizsgálták, mert a nedves AMD, a CRVO, a BRVO, a DMO és a miópia okozta CNV főleg felnőttekben fordul elő. Ezért alkalmazásának ebben a korcsoportban nincs aktualitása.
-Fogamzóképes nőknek hatékony fogamzásgátlást kell alkalmazniuk a kezelés alatt és az utolsó Eylea injekció beadását követően legalább 3 hónapig.
-Az Eylea terhes nőknél történő alkalmazásával kapcsolatban nincs tapasztalat. Az Eylea-t nem szabad terhesség alatt alkalmazni kivéve, ha a magzatra nézve a lehetséges előny meghaladja a lehetséges kockázatot. Ha Ön terhes vagy terhességet tervez, akkor az Eylea-kezelés megkezdése előtt beszélje ezt meg kezelőorvosával.
-Az Eylea alkalmazása ellenjavallt szoptatás alatt, mivel nem ismert, hogy az Eylea kiválasztódik-e a humán anyatejbe. Az Eylea-kezelés megkezdése előtt beszéljen kezelőorvosával.
Az Eylea injekció után átmeneti látászavart tapasztalhat. Ne vezessen, illetve ne kezeljen gépeket, ameddig ez el nem múlik.
A készítmény ajánlott adagja 2 mg aflibercept (50 mikroliter).
Az Eylea-t injekcióként adják a szembe (intravitreális injekció).
A nedves AMD-ben szenvedő betegeket 3 egymást követő adagig havonta egyszer, majd ezt követően kéthavonta egy injekcióval fognak kezelni.
Kezelőorvosa dönthet az Eylea-kezelés abbahagyásáról, amennyiben a további kezelés már nem jár semmilyen előnnyel Önnek.
Cukorbetegség okozta makulaödéma (DMO)
A DMO-ban szenvedő betegeket az első 5 hónapban havonta egyszer, majd azután kéthavonta egyszer fogják kezelni.
A kezelőorvosa az Eylea-kezelés megszüntetése mellett dönthet, ha azt állapítja meg, hogy Önnek nem származik előnye a kezelés folytatásából.
Miópia okozta CNV
A miópia okozta CNV-ben szenvedő betegek kezelése egyetlen injekció adásával történik. További injekciókat csak akkor fog kapni, ha a kezelőorvosa által elvégzett vizsgálat azt mutatja, hogy betegsége nem javult.
A két injekció beadása közötti időtartam nem lehet rövidebb egy hónapnál.
Ha a betegsége elmúlik, majd kiújul, kezelőorvosa újrakezdheti a kezelést.
Kezelőorvosa fog dönteni az ellenőrző vizsgálatok ütemezéséről.
Az Eylea-kezelés abbahagyása
Allergiás reakciók (túlérzékenység) előfordulhatnak. Ezek súlyosak lehetnek, ezért fontos, hogy azonnal jelentkezzen orvosánál.
Az Eylea beadásával néhány, az injekció beadásával kapcsolatos mellékhatás jelentkezhet, amelyek a kezelendő szemet érintik. Néhány ezek közül súlyos lehet, és ide tartozhat a vakság, a szem belsejének súlyos fertőzése vagy szemgyulladás (endoftalmitisz), a szemfenéken elhelyezkedő fényérzékeny réteg leválása, szakadása vagy vérzése (retina leválás vagy szakadás), a szemlencse elhomályosodása (szürke hályog), vérzés a szemben (üvegtesti vérzés), a szem belsejében lévő, gélszerű anyag leválása a retináról (üvegtestleválás) és megnövekedett szemen belüli nyomás, lásd 2. pont. Ezek a súlyos, szemet érintő mellékhatások 1900-ból kevesebb, mint 1 injekció beadása esetén jelentkeztek a klinikai vizsgálatok során.
A következő felsorolás az injekció beadásával vagy a gyógyszerrel feltehetően összefüggésbe hozható mellékhatásokat tartalmazza. Kérjük, ne ijedjen meg, előfordulhat, hogy ezek közül egyet sem fog tapasztalni. Minden feltételezett mellékhatást mindig beszéljen meg az orvosával.
Nagyon gyakori mellékhatások (10 beteg közül több mint 1-et érinthet)
-látásromlás
-szem bevérzése, amelyet a kis vérerekből a szem külső rétegeibe történő vérzés okoz
-szemfájdalom
Gyakori mellékhatások (10 beteg közül legfeljebb 1-et érinthet)
-a szem hátsó rétegének leválása vagy szakadása, mely fényfelvillanásokkal és üvegtesti homállyal jár, és ez az állapot némely esetben látásvesztésig súlyosbodhat (a retina pigmenthám szakadása*/leválása, a retina szakadása/leválása)
-retinaelváltozása (látászavarral jár)
-szemvérzés (üvegtesti vérzés)
-a szemlencse elhomályosodásának bizonyos formái (szürkehályog)
-a szemgolyó elülső rétegének (a szem szaruhártyájának) sérülése
-megnövekedett szemen belüli nyomás
-mozgó pontok látása (homályok)
-a zselészerű anyag leválása a retináról a szemben (üvegtesti hátsó határhártya leválás, mely fényfelvillanásokkal és üvegtesti homállyal jár)
-olyan érzés, mintha valami lenne a szemben (idegentest érzése a szemben)
-fokozott könnytermelés
-szemhéjduzzanat (szemhéjödéma)
-az injekció beadási helyén fellépő vérzés
-szemvörösség
Nem gyakori mellékhatások (100 beteg közül legfeljebb 1-et érinthet)
-allergiás reakció (hiperszenzitivitás)**
Receptköteles gyógyszerek listája. Hatóanyag: "Aflibercept"
-súlyos gyulladás vagy fertőzés a szem belsejében (endoftalimitisz)
-a szem szivárványhártyájának gyulladása vagy a szem más részeinek gyulladása (iritisz, uveitisz, iridociklitisz, az elülső csarnok gyulladása)
-furcsa érzés a szemben
-szemhéj-irritáció
-a szemgolyó elülső rétegének (a szem szaruhártyájának) duzzanata.
** Allergiás reakciókat, például kiütést, viszketést (pruritusz), csalánkiütést (urtikária) és néhány esetben súlyos allergiás (anafilaxiás, anafilaktoid) reakciókat jelentettek.
Ritka mellékhatások (1000 beteg közül legfeljebb 1-et érinthet)
-vakság
-sérülés következtében fellépő lencsehomály (traumás katarakta)
-a zselészerű anyag gyulladása a szemben
-gennygyülem a szemben (hipopion)
A VEGF-gátlók szisztémás alkalmazása – ezekhez hasonló anyagok találhatók az Eylea-ban is – feltehetően a vérereket elzáró vérrögök (artériás tromboembóliás események) kockázatával járhatnak, amelyek szívrohamhoz vagy szélütéshez vezethetnek. Az Eylea szembe adott injekcióját követően fennáll az ilyen események elméleti kockázata.
Az immunreakciók (ellenanyagok keletkezése) kialakulásának eshetősége, mint minden terápiás fehérjénél, az Eylea esetén is fennáll.
•A gyógyszer gyermekektől elzárva tartandó!
•A dobozon és a címkén feltüntetett lejárati idő (EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik.
•Hűtőszekrényben (2°C - 8°C) tárolandó. Nem fagyasztható!
•Alkalmazás előtt, a bontatlan buborékcsomagolást legfeljebb 24 óráig lehet szobahőmérsékleten (25°C alatt) tárolni.
•A fénytől való védelem érdekében az előretöltött fecskendőt tartsa a buborékcsomagolásában és a külső kartondobozában.
•Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
Mit tartalmaz az Eylea?
-A készítmény hatóanyaga az aflibercept. Egy előretöltött fecskendő 90 mikrolitert tartalmaz, amely megfelel 3,6 mg afliberceptnek. Egy előretöltött fecskendő 50 mikroliterben oldott 2 mg afliberceptet juttat a szervezetbe.
-Egyéb összetevők: poliszorbát 20, nátrium-dihidrogén-foszfát-monohidrát (pH beállításhoz), dinátrium-hidrogén-foszfát-heptahidrát (pH beállításhoz), nátrium-klorid, szacharóz, injekcióhoz való víz.
Milyen az Eylea külleme és mit tartalmaz a csomagolás?
Az Eylea oldatos injekció (injekció) előretöltött fecskendőben (3,6 mg/90 mikroliter). Az oldat átlátszó vagy halványsárga.
51368 Leverkusen Németország
A gyógyszerről részletes információ az Európai Gyógyszerügynökség internetes honlapján (http://www.ema.europa.eu/) található. <--------------------------------------------------------------------------------------------------------------------------
Minden előretöltött fecskendő kizárólag egyszer használatos egy szem kezelésére.
Ne nyissa ki a steril, előretöltött buborékcsomagolást a tiszta, beadásra szolgáló helyiségen kívül.
Felhasználás előtt az oldatot vizuálisan meg kell vizsgálni, hogy tartalmaz-e idegen szemcséket és/vagy elszíneződést, vagy bármilyen eltérést a fizikai megjelenésében. Amennyiben az előbbiek bármelyike megfigyelhető, a gyógyszert dobja el.
Alkalmazás előtt, a bontatlan buborékcsomagolású Eylea-t legfeljebb 24 óráig lehet szobahőmérsékleten (25°C alatt) tárolni. A buborékcsomagolás felbontása után aszeptikus környezetben folytassa a továbbiakat.
Az intravitrealis injekciózáshoz 30 G x ½ hüvelykes injekciós tűt kell alkalmazni.
Az előretöltött fecskendővel kapcsolatos használati utasítás
1.Ha készen áll az Eylea alkalmazására, akkor nyissa ki a dobozt, és vegye ki a sterilizált buborékcsomagolást. Óvatosan válassza szét a buborékcsomagolást, és közben biztosítsa, hogy a tartalma steril maradjon. Az összeillesztésig tartsa a fecskendőt a steril tálcán.
2.Aszeptikus technika alkalmazásával távolítsa el a fecskendőt a sterilizált buborékcsomagolásból.
3.A fecskendő kupakjának eltávolításához tartsa a fecskendőt
az egyik kezében, míg a másik kezének hüvelyk- és
mutatóujjával fogja meg a fecskendő kupakját. Figyelem!PATTINTÁS! A fecskendő kupakját le kell pattintani! (Ne forgassa vagy
csavarja!).
4.Ne húzza vissza a dugattyút, hogy ne kerüljön veszélybe a készítmény sterilitása!
5.Aszeptikus technika alkalmazásával óvatosan csavarja rá az injekciós tűt a fecskendő végének Luer-zárjára.
6.A fecskendőt a tűvel felfelé tartva ellenőrizze, hogy nincs-e buborék a fecskendőben. Ha buborékokat lát, akkor az ujjával óvatosan kocogtassa meg a fecskendőt, amíg a buborékok fel nem szállnak.
7.A dugattyút lassan előre nyomva addig, hogy a kupolás dugattyú hengeres alapja egy vonalban legyen a fekete adagjelző vonallal (amely 50 mikroliternek felel meg), távolítsa el az összes buborékot, valamint a feleslegben lévő gyógyszert.
Az oldat, miután eltávolították
belőle a légbuborékokat és
a feleslegben lévő gyógyszert
Kupolás dugattyú
Kupolás
Adagjelző
dugattyú pereme
8.Az előretöltött fecskendő kizárólag egyszer használatos.
Bármilyen fel nem használt gyógyszer, illetve hulladékanyag megsemmisítését a hatályos előírások szerint kell végrehajtani.
-ha allergiás az afliberceptre vagy a gyógyszer (6. pontban felsorolt) egyéb összetevőjére
-ha Ön aktív vagy gyanítható szem- vagy szem körüli fertőzésben szenved (okuláris vagy periokuláris fertőzés)
-ha Ön súlyos szemgyulladásban szenved (amelyet fájdalom és vörösség jelez)
-Ha Önnél korábban már előfordult szikralátás vagy észlelt üvegtesti homályokat, és ha a homály mérete vagy száma hirtelen megnő.
-Ha Önnél szemműtétet hajtottak végre 4 héten belül, vagy fognak végrehajtani az elkövetkező 4 hétben.
-Amennyiben Ön a CRVO vagy a BRVO súlyos (iszkémiás CRVO vagy BRVO) formájában szenved, az Eylea-kezelés Önnek nem ajánlott.
-az Eylea biztonságosságát és hatásosságát nem vizsgálták olyan esetekben, amikor egyidejűleg mindkét szemben alkalmazták a gyógyszert, és amennyiben így alkalmazzák, a mellékhatások kialakulási kockázatának növekedéséhez vezethet.
-Az Eylea terhes nőknél történő alkalmazásával kapcsolatban nincs tapasztalat. Az Eylea-t nem szabad terhesség alatt alkalmazni kivéve, ha a magzatra nézve a lehetséges előny meghaladja a lehetséges kockázatot. Ha Ön terhes vagy terhességet tervez, akkor az Eylea- kezelés megkezdése előtt beszélje ezt meg kezelőorvosával.
Az Eylea beadásával néhány, az injekció beadásával kapcsolatos mellékhatás jelentkezhet, amelyek a kezelendő szemet érintik. Néhány ezek közül súlyos lehet és ide tartozhat a vakság, a szem belsejének súlyos fertőzése vagy szemgyulladás (endoftalmitisz), a szemfenéken elhelyezkedő fényérzékeny réteg leválása, szakadása vagy vérzése (retina leválás vagy szakadás), a szemlencse elhomályosodása (szürke hályog), vérzés a szemben (üvegtesti vérzés), a szem belsejében lévő, gélszerű anyag leválása a retináról (üvegtestleválás), és megnövekedett szemen belüli nyomás, lásd 2. pont. Ezek a súlyos, szemet érintő mellékhatások 1900-ból kevesebb, mint 1 injekció beadása esetén jelentkeztek a klinikai vizsgálatok során.
•Alkalmazás előtt, a bontatlan injekciós üveget legfeljebb 24 óráig lehet szobahőmérsékleten (25°C alatt) tárolni.
•A fénytől való védelem érdekében az injekciós üveget tartsa a dobozban.
-A készítmény hatóanyaga: az aflibercept. Egy injekciós üveg 4 mg afliberceptet tartalmaz, 100 mikroliter izoozmotikus oldatban.
-Egyéb összetevők: poliszorbát 20, nátrium dihidrogén foszfát monohidrát (pH beállításhoz), dinátrium hidrogén foszfát heptahidrát (pH beállításhoz), nátrium klorid, szacharóz, injekcióhoz való víz.
Minden injekciós üveg kizárólag egy szem kezelésére használatos.
Felhasználás előtt az oldatot vizuálisan meg kell vizsgálni, hogy tartalmaz e idegen szemcséket és/vagy elszíneződést vagy bármilyen eltérést a fizikai megjelenésében. Amennyiben az előbbiek bármelyike megfigyelhető, a gyógyszert dobja el.
Alkalmazás előtt, a bontatlan Eylea injekciós üveget legfeljebb 24 óráig lehet szobahőmérsékleten (25°C alatt) tárolni. Az injekciós üveg felbontása után aszeptikus környezetben folytassa a továbbiakat:
Az injekciós üveggel kapcsolatos használati utasítás
1.Távolítsa el a műanyag kupakot, és fertőtlenítse az injekciós üveg gumidugójának külső részét.
2.Csatlakoztassa a dobozban mellékelt 18 G-s,
5 mikronos szűrővel rendelkező tűt egy 1 ml-es, steril Luer-záras fecskendőre.
3.Nyomja bele a szűrős tűt az injekciós üveg gumidugójának közepébe olyan mélyre, hogy teljesen belemenjen az üvegbe és a tű hegye elérje az injekciós üveg alját vagy az aljának a peremét.
4.Aszeptikus technika alkalmazásával, szívja fel a fecskendőbe az Eylea injekciós üvegének teljes tartalmát úgy, hogy eközben az injekciós üveget függőleges helyzetben, kicsit döntve tartja, ezzel elősegítve az üveg teljes tartalmának felszívását. A levegő bejutásának megakadályozása érdekében biztosítsa, hogy a szűrős tű ferde része elmerüljön a folyadékban. Az üveget tartsa megdöntve a felszívás alatt, hogy a szűrős tű ferde része elmerüljön a folyadékban.
Tű ferde
része lefelé
5.Az injekciós üvegből történő felszívás során győződjön meg róla, hogy a dugattyúszár teljes mértékben hátra van húzva azért, hogy teljesen kiürülhessen a szűrős tű.
6.Távolítsa el, és megfelelően dobja ki a szűrős tűt.
Megjegyzés: A szűrős tű nem használható intravitrealis injekciózáshoz.
7.Aszeptikus technika alkalmazásával, stabilan csavarjon egy 30 G x ½ hüvelykes injekciós tűt, a fecskendő végének Luer-zárjára.
8.A fecskendőt a tűvel felfelé tartva ellenőrizze, hogy nincs-e buborék a fecskendőben. Ha buborékokat lát, akkor az ujjával óvatosan kocogtassa meg a fecskendőt, amíg a buborékok fel nem szállnak.
9.Az összes buborék, valamint a feleslegben lévő gyógyszer eltávolításához lassan nyomja előre a dugattyút, így a dugattyú vége egy vonalba kerül a fecskendő 0,05 ml-es jelzésével.
Az oldat, miután eltávolították belőle a légbuborékokat és
Adagjelző vonal 0,05 ml-hez
A dugattyú-sík pereme
10.Az injekciós üveg kizárólag egyszer használatos.